Bathara Surya iku paraga ing jagad wayang kang uga diarani Dewane Srengenge. Amarga jejibahane njaga lakuné srengéngé. Bathara Surya minangka putra saka Sanghyang Ismaya (Semar) dhaup laro Dewi Senggani sing nomer lima. Bhatara Surya uga sinebut Sanghyang Wiraswat, Sanghyang Martanta. Kahyangane ing Ekacakra. Titihane wujud kreta katarik turangga cacahé pitu. Garwane Bathara Surya ana loro ya iku Dewi Ngruna lan Dewi Ngruni. Putrane aran Sanghyang Rawiatmaja kang nurunake Prabu Arjuna Sasrabahu ratu ing Mahespati, Prabu Janaka ratu ing Manthili, Prabu Ramawijaya ratu ing Pancawati. 